               EURÓPSKA KOMISIA
            V Bruseli8. 5. 2017
            COM(2017) 215 final
            2017/0092(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má v mene Európskej únie zaujať na výročnej konferencii zmluvných strán Dohovoru o ochrane zdrojov tresky tmavej v centrálnej časti Beringovho mora a hospodárení s nimi, a ktorým sa zrušuje rozhodnutie 11724/12

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Poľsko je zmluvnou stranou Dohovoru o ochrane zdrojov tresky tmavej v centrálnej časti Beringovho mora a hospodárení s nimi („dohovor o Beringovom mori“). Podľa článku 6 ods. 9 aktu o pristúpení
                  1
                Únia spravuje dohody o rybárstve, ktoré uzatvoria nové členské štáty s tretími krajinami a Únia by mala vykonávať všetky rozhodnutia stanovené v rámci dohovoru.

               V rámci dohovoru o Beringovom mori je úlohou výročnej konferencie zmluvných strán vytvoriť medzinárodný systém na ochranu, riadenie a optimálne využívanie zdrojov tresky tmavej v oblasti dohovoru. Dohovor má okrem toho za cieľ obnoviť zdroje tresky tmavej v Beringovom mori na úroveň výnosu, ktorá umožní maximálny udržateľný výnos, a získavať a overovať vecné informácie o treske tmavej a iných živých morských zdrojoch v Beringovom mori.

               Podľa článku 218 ods. 9 Zmluvy o fungovaní Európskej únie platí, že pozícia, ktorá sa má v rámci regionálnych organizácií pre riadenie rybárstva (RFMO) prijať v mene Únie, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody, sa musí prijať rozhodnutím Rady na návrh Komisie.

               Takáto pozícia v rámci jednotlivých RFMO sa v súčasnosti stanovuje na základe dvojstupňového prístupu. V prípade pozície Únie sa rozhodnutím Rady na niekoľko rokov stanovujú základné zásady a usmernenia a pozícia sa následne pre každé výročné zasadnutie upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               Pokiaľ ide o dohovor o Beringovom mori, podľa rozhodnutia Rady 11724/12 z 29. júna 2012 sa má pozícia Únie do výročného zasadnutia v roku 2016 prehodnotiť. Tento návrh sa preto zameriava na stanovenie pozície Únie v rámci dohovoru o Beringovom mori na roky 2017 – 2021 a nahrádza sa ním rozhodnutie Rady 11724/12 z 29. júna 2012, ktoré sa vzťahuje na roky 2012 – 2016.

               •Súlad s existujúcimi ustanoveniami v tejto oblasti politiky

               Toto preskúmanie je zamerané na začlenenie zásad a smerovania novej spoločnej rybárskej politiky (SRP) stanovených nariadením Európskeho parlamentu a Rady (EÚ) č. 1380/2013
                  2
                s prihliadnutím na ciele oznámenia Komisie o vonkajšom rozmere SRP
                  3
               . Okrem toho sa pozícia Únie upravila podľa Lisabonskej zmluvy.

               Rovnako ako súčasná pozícia obsahuje aj nasledujúca pozícia všeobecné zásady a usmernenia a v potrebnom rozsahu zohľadňuje špecifiká dohovoru o Beringovom mori. Okrem toho sa na základe požiadavky členských štátov do tejto pozície zahrnul aj štandardný postup používaný pri každoročnej špecifikácii pozície Únie.

               Rozhodnutím Rady 7277/16 z 11. apríla 2016 bola Poľská republika poverená rokovať v záujme Únie o zmene dohovoru o Beringovom mori, na základe ktorej by sa Únia stala zmluvnou stranou daného rozhovoru. Tento mandát sa v súčasnosti vykonáva. Vychádza sa z toho, že hneď, ako sa Únia strane plnohodnotnou zmluvnou stranou dohovoru o Beringovom mori, Poľská republika sa svojho členstva vzdá.

               •Súlad s ostatnými politikami Únie

               neuvádza sa

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Toto rozhodnutie vychádza zo Zmluvy o fungovaní Európskej únie, a najmä z jej článku 43 ods. 2 v spojení s článkom 218 ods. 9, v ktorom sa stanovuje, že Rada prijme na návrh Komisie rozhodnutie, ktorým sa určujú pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami. Platí to aj pre pozíciu, ktorú má Komisia v mene Únie prijať na konferencii zmluvných strán dohovoru o Beringovom mori.

               Nariadenie Európskeho parlamentu a Rady (EÚ) č. 1380/2013 predstavuje právny základ, ktorým sa zavádzajú zásady, ktoré sa majú zohľadniť v tejto pozícii.

               Týmto rozhodnutím sa nahradí rozhodnutie Rady 11724/12 z 29. júna 2012, ktoré sa vzťahuje na roky 2012 – 2016.

               •Subsidiarita (v prípade inej ako výlučnej právomoci)

               neuvádza sa

               •Proporcionalita

               neuvádza sa

               •Výber nástroja

               Podľa článku 218 ods. 9 Zmluvy o fungovaní Európskej únie platí, že pozícia, ktorá sa má v rámci regionálnych organizácií pre riadenie rybárstva (RFMO) prijať v mene Únie, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody, sa musí prijať rozhodnutím Rady na návrh Komisie.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

               neuvádza sa

               •Konzultácie so zainteresovanými stranami

               neuvádza sa

               •Získavanie a využívanie odborných vedomostí

               neuvádza sa

               •Posúdenie vplyvu

               neuvádza sa

               •Regulačná vhodnosť a zjednodušenie

               neuvádza sa

               •Základné práva

               neuvádza sa

               4.VPLYV NA ROZPOČET

                  neuvádza sa

               5.ĎALŠIE PRVKY

               •Plány vykonávania a postupy monitorovania, hodnotenia a podávania správ

                  neuvádza sa

               •Vysvetľujúce dokumenty (v prípade smerníc)

                  neuvádza sa

               •Podrobné vysvetlenie konkrétnych ustanovení návrhu

                  neuvádza sa

               2017/0092 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má v mene Európskej únie zaujať na výročnej konferencii zmluvných strán Dohovoru o ochrane zdrojov tresky tmavej v centrálnej časti Beringovho mora a hospodárení s nimi, a ktorým sa zrušuje rozhodnutie 11724/12

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Článkom 38 Zmluvy o fungovaní Európskej únie v spojení s jej článkom 39 ods. 1 písm. d) sa stanovuje, že jedným z cieľov spoločnej rybárskej politiky je zabezpečiť riadne zásobovanie.

               (2)V článku 2 nariadenia Európskeho parlamentu a Rady (EÚ) č. 1380/2013
                  4
                sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia pri riadení rybárstva uplatňuje prístup predbežnej opatrnosti a jej cieľom je zabezpečiť, aby sa pri využívaní živých morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že cieľom Únie je prijímať riadiace a ochranné opatrenia na základe najlepších dostupných vedeckých odporúčaní, presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morský ekosystém a rybolovné zdroje, a postupne eliminovať odhadzovanie úlovkov. Okrem toho sa v článku 28 nariadenia (EÚ) č. 1380/2013 výslovne stanovuje, že Únia tieto zásady uplatňuje aj v rámci svojej vonkajšej politiky.

               (3)Poľsko je zmluvnou stranou Dohovoru o ochrane zdrojov tresky tmavej v centrálnej časti Beringovho mora a hospodárení s nimi (ďalej len „dohovor o Beringovom mori“). Únia nie je zmluvnou stranou tohto dohovoru. Podľa článku 6 ods. 9 aktu o pristúpení
                  5
                sú dohody o rybolove uzavreté medzi novými členskými štátmi a tretími krajinami spravované Úniou a Únia by mala vykonávať všetky rozhodnutia stanovené v rámci dohovoru.

               (4)Rozhodnutím Rady 7277/16 z 11. apríla 2016 bola Poľská republika poverená rokovať v záujme Únie o zmene dohovoru o Beringovom mori, na základe ktorej by sa Únia stala zmluvnou stranou daného rozhovoru. Tento mandát sa v súčasnosti vykonáva. Vychádza sa z toho, že hneď, ako sa Únia strane plnohodnotnou zmluvnou stranou dohovoru o Beringovom mori, Poľská republika sa svojho členstva vzdá.

               (5)Rada 10. júla 2012 prijala rozhodnutie 11724/12, ktorým sa stanovuje pozícia, ktorá sa má v mene Európskej únie zaujať v rámci Dohovoru o ochrane zdrojov tresky tmavej v centrálnej časti Beringovho mora a hospodárení s nimi.

               (6)Podľa rozhodnutia 11724/12 sa má pozícia v ňom stanovená prehodnotiť najneskôr do výročnej konferencie zmluvných strán dohovoru o Beringovom mori v roku 2016. Je teda vhodné zrušiť rozhodnutie 11724/12 a nahradiť ho novým rozhodnutím.

               (7)Vzhľadom na to, že populácie tresky tmavej v oblasti dohovoru o Beringovom mori sa neustále menia, a je teda potrebné, aby pozícia EÚ zodpovedala aktuálnemu vývoju vrátane nových štatistických, biologických a iných informácií predložených pred výročnou konferenciou zmluvných strán dohovoru o Beringovom mori alebo počas nej, je pre každoročnú špecifikáciu pozície Únie potrebné stanoviť postupy, ktoré sú v súlade so zásadou zakotvenou v článku 13 ods. 2 Zmluvy o Európskej únii, podľa ktorej majú inštitúcie navzájom v plnej miere spolupracovať.

               (8)Vzhľadom na to, že EÚ nie je zmluvnou stranou dohovoru o Beringovom mori, na výročnej konferencii zmluvných strán dohovoru o Beringovom mori ju zastupuje Poľská republika. Preto je toto rozhodnutie určené Poľskej republike.

               (9)Keď EÚ pristúpi k dohovoru o Beringovom mori, v súlade s článkom 218 a článkom 3 ods. 1 ZFEÚ bude zástupcom EÚ na výročnej konferencii zmluvných strán dohovoru o Beringovom mori Komisia. Od daného momentu bude toto rozhodnutie určené Komisii,

               PRIJALA TOTO ROZHODNUTIE:

               Článok 1

               V prílohe I k tomuto rozhodnutiu sa stanovuje pozícia, ktorú má Európska únia zaujať na výročnej konferencii zmluvných strán dohovoru o Beringovom mori v prípade, že je tento orgán vyzvaný prijať akty s právnymi účinkami.

               Článok 2

               Pozícia, ktorú má Únia, zaujať na výročnej konferencii zmluvných strán dohovoru o Beringovom mori, sa každoročne špecifikuje v súlade s prílohou II.

               Článok 3

               1.
                     Rada na návrh Komisie prehodnotí a podľa potreby pozmení pozíciu Únie stanovenú v prílohe I k tomuto rozhodnutiu, a to najneskôr do konania výročnej konferencie zmluvných strán dohovoru o Beringovom mori v roku 2022.

               2.
                     V prípade pristúpenia EÚ k dohovoru o Beringovom mori platí odsek 1 tohto článku na ostávajúce obdobie uvedené v danom odseku.

               Článok 4

               Rozhodnutie 11724/12 sa zrušuje.

               Článok 5

               1.
                     Toto rozhodnutie je určené Poľskej republike.

               2.
                     Za okolností uvedených v článku 3 ods. 2 je toto rozhodnutie určené Európskej komisii, ktorá zastupuje EÚ na konferencii zmluvných strán dohovoru o Beringovom mori.

               V Bruseli

                     Za Radu

                     predseda

                     (1)
                  OJ L 236 of 23.09.2003, page 33.

                     (2)
                  Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (3)
                  KOM(2011) 424 z 13.7.2011.

                     (4)
                  Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (5)
                  Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 33).

    ---documentbreak---

               EURÓPSKA KOMISIA
            V Bruseli8. 5. 2017
            COM(2017) 215 final
            PRÍLOHY
            k
            návrhu ROZHODNUTIA RADY,
            ktorým sa stanovuje pozícia, ktorá sa má v mene Európskej únie zaujať na výročnej konferencii zmluvných strán Dohovoru o ochrane zdrojov tresky tmavej v centrálnej časti Beringovho mora a hospodárení s nimi, a ktorým sa zrušuje rozhodnutie 11724/12

               PRÍLOHA I

               Pozícia Únie na výročnej konferencii zmluvných strán dohovoru o Beringovom mori

               1.Zásady

               V rámci dohovoru o Beringovom mori Únia:

               a)
                     zabezpečuje, aby opatrenia prijaté na výročnej konferencii zmluvných strán dohovoru o Beringovom mori zodpovedali cieľom a zásadám, ktoré Únia sleduje v rámci spoločnej rybárskej politiky, najmä prostredníctvom prístupu predbežnej opatrnosti a cieľov súvisiacim s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013 s cieľom podporovať vykonávanie ekosystémového prístupu k riadeniu rybárstva a obmedziť vplyv rybolovných činností na životné prostredie, zabrániť a v maximálnej možnej miere znížiť nechcené úlovky, postupne eliminovať odhadzovanie úlovkov a minimalizovať vplyv rybárskych činností na morské ekosystémy, ako aj vďaka podpore rentabilného a konkurencieschopného sektora rybárstva Únie zabezpečiť primeranú životnú úroveň osobám závislým od rybárskych činností a zohľadniť záujmy spotrebiteľov;

               b)
                     zabezpečuje, aby opatrenia prijaté v rámci dohovoru o Beringovom mori boli v súlade s jeho cieľmi;

               c)
                     zabezpečuje, aby opatrenia prijaté na výročnej konferencii zmluvných strán dohovoru o Beringovom mori boli v súlade s medzinárodným právom, a najmä s ustanoveniami Dohovoru OSN o morskom práve, Dohody OSN o ochrane a využívaní transzonálnych populácií rýb a populácií rýb migrujúcich na veľké vzdialenosti, Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori, ako aj Dohody Organizácie OSN pre výživu a poľnohospodárstvo o opatreniach prístavných štátov (2009).

               d)
                     podporuje pozície, ktoré zodpovedajú pozíciám, ktoré sa zaujali v iných v regionálnych organizáciách pre riadenie rybárstva, prípadne regionálnym morským dohovorom v rovnakej oblasti;

               e)
                     usiluje sa o synergiu s politikou, ktorú sama uskutočňuje v rámci bilaterálnych vzťahov s tretími krajinami v oblasti rybárstva, a zaisťuje súdržnosť s ostatnými svojimi politikami, najmä v oblasti vonkajších vzťahov, životného prostredia, obchodu, rozvoja, výskumu a inovácie, ako aj v iných oblastiach;

               f)
                     zabezpečuje dodržiavanie medzinárodných záväzkov Únie;

               g)
                     koná v súlade so závermi Rady z 19. marca 2012 o oznámení o vonkajšom rozmere spoločnej rybárskej politiky
                  1
               ;

               h)
                     pracuje na vytvorení rovnakých podmienok pre flotilu Únie v rámci oblasti dohovoru, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uznesení a odporúčaní.

               2.Usmernenia

               Únia sa v relevantných prípadoch snaží prispieť k tomu, aby sa na výročnej konferencii zmluvných strán dohovoru o Beringovom mori prijali tieto opatrenia:

               a)
                     opatrenia na ochranu rybolovných zdrojov v oblasti dohovoru o Beringovom mori a hospodárenie s nimi, ktoré vychádzajú z najlepších dostupných vedeckých odporúčaní, vrátane celkového povoleného výlovu (TAC) a kvót pre zdroje tresky tmavej, ktoré sa regulujú v rámci dohovoru o Beringovom mori. Pri prelovených populáciách sa v prípade potreby zváži prijatie špecifických opatrení, vďaka ktorým by sa tieto populácie mohli obnoviť;

               b)
                     opatrenia na monitorovanie, kontrolu a dozor v oblasti dohovoru o Beringovom mori, ktorými sa zabezpečí účinnosť kontrolných opatrení a posilní súlad s opatreniami prijatými v rámci dohovoru o Beringovom mori;

               c)
                     posilnenie opatrení na zabraňovanie NNN rybolovným činnostiam, na odrádzanie od nich a ich odstránenie v oblasti dohovoru o Beringovom mori;

               d)
                     opatrenia na ochranu citlivých morských ekosystémov v oblasti dohovoru o Beringovom mori, ktoré sú v súlade s uzneseniami VZ OSN;

               e)
                     vypracovanie spoločných koncepcií s ostatnými regionálnymi organizáciami pre riadenie rybárstva;

               f)
                     ďalšie technické opatrenia založené na vedeckých odporúčaniach Vedeckého a technického výboru zriadeného v rámci dohovoru o Beringovom mori.

               PRÍLOHA II

               Každoročná špecifikácia pozície Únie, ktorá sa má zaujať

               na výročnej konferencii zmluvných strán dohovoru o Beringovom mori

               Pred každou výročnou konferenciou zmluvných strán dohovoru o Beringovom mori sa prijmú opatrenia potrebné na to, aby sa v pozícii, ktorá sa má vyjadriť v mene Únie, zohľadnili najnovšie štatistické, biologické a iné relevantné informácie predložené Európskej komisii v súlade so zásadami a usmerneniami stanovenými v prílohe I.

               Na tento účel a na základe daných informácií Európska komisia predloží Rade alebo jej prípravným orgánom na diskusiu a schválenie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každou výročnou konferenciou zmluvných strán dohovoru o Beringovom mori.

               Ak sa v priebehu ďalších zasadnutí, vrátane zasadnutí na mieste, nepodarí dohodnúť na tom, aby sa v pozícii Únie zohľadnili nové prvky, vec sa postúpi Rade alebo jej prípravným orgánom.

                     (1)
                  pozri dokument 7086/12 PECHE 66.


Avis juridique important

|

52004PC0742

Návrh rozhodnutia Rady, ktorým sa Spojené kráľovstvo splnomocňuje na uplatňovanie oslobodenia tuhého paliva s nízkou výhrevnosťou od dane súvisiacej s klimatickými zmenami v súlade s článkom 19 smernice 2003/96/ES  /* KOM/2004/0742 v konečnom znení */

Brusel, 09.11.2004KOM(2004) 742 v konečnom zneníNávrhROZHODNUTIA RADY,ktorým sa Spojené kráľovstvo splnomocňuje na uplatňovanie oslobodenia tuhého paliva s nízkou výhrevnosťou od dane súvisiacej s klimatickými zmenami v súlade s článkom 19 smernice 2003/96/ES(predložená Komisiou)ODÔVODNENIE1. PREDLOžENIE žIADOSTIListom z 18. júna 2004 britské orgány požiadali Komisiu o výnimku, ktorá im aj naďalej povoľuje uplatňovanie oslobodenia tuhého paliva s nízkou výhrevnosťou od dane súvisiacej s klimatickými zmenami v súlade s článkom 19 smernice 2003/96/ES[1]. S cieľom získať informácie nevyhnutné na posúdenie žiadosti zaslala Komisia, listom z 13. júla, dodatočné otázky, na ktoré britské orgány odpovedali 10. augusta 2004.Spojené kráľovstvo zaviedlo daň súvisiacu s klimatickými zmenami 1. apríla 2001. V súlade s orgánmi Spojeného kráľovstva je daň určená na podporu energetickej efektívnosti a nízkouhlíkových technológií v inom ako súkromnom sektore. Daň sa vzťahuje na plyn, uhlie, elektrickú energiu a skvapalnený uhľovodíkový plyn (na vykurovanie), keď sa využívajú v priemysle a vo verejnom sektore. Na podporu dobrej praxe v oblasti životného prostredia existuje niekoľko oslobodení od dane. Tuhé palivá[2] s nižšou hodnotou ako 15 GBP na tonu, ako napr. zmiešaný odpad a zvyšky z ťažby uhlia a výroby koksu, boli od dane oslobodené. Toto je svojim rozsahom veľmi malá daňová úľava implementovaná v čase zavedenia dane v apríli 2001 z dôvodov týkajúcich sa životného prostredia, a to s cieľom podporiť využitie tuhého paliva s nízkou výhrevnosťou, ktoré by bolo v opačnom prípade uložené na skládku.Členské štáty, ktoré nezdaňujú tieto palivá, musia, nadobudnutím účinnosti smernice 2003/96/ES, zaviesť takúto daň.Orgány Spojeného kráľovstva sa domnievajú, že zrušenie oslobodenia by malo za následok uloženie dane na uhlie a koks v hodnote dane súvisiacej s klimatickými zmenami (11,70 GBP na tonu). Uhlie s nízkou výhrevnosťou sa predáva v priemere za 2,10 GBP na tonu v porovnaní s uhlím bežnej kvality v priemere za 28 GBP na tonu. Uložením dane súvisiacej s klimatickými zmenami v plnej výške by sa cena preto zvýšila o viac ako šesťnásobok, čo by vytlačilo uhlie s nízkou výhrevnosťou z trhu a viedlo by k jeho následnému uloženiu na skládku ako odpad. Aj samotné zavedenie zníženej sadzby a uloženie dane súvisiacej s klimatickými zmenami pri minimálnej sadzbe stanovenej v smernici o minimálnych sadzbách spotrebných daní za energetické výrobky (minimálna EPD sadzba) by viac ako zdvojnásobilo cenu odpadu tuhých palív, čo by ich tiež vytlačilo z trhu a viedlo by k ich následnému uloženiu na skládku ako odpad. Tieto suroviny sú oslobodené od dane Spojeného kráľovstva za ukladanie odpadov na skládku od jeho zavedenia.Každý výrobca v inom členskom štáte je oprávnený dovážať tieto výrobky a užívať výhody z oslobodenia od dane.Táto politika sa zakladá na objektívnych zásadách a je implementovaná prostredníctvom štruktúrovaného rámca. Toto oslobodenie je, ako také, súčasťou všeobecného daňového systému. Svojim charakterom a logikou ide konkrétne o daň (týkajúca sa dane za energiu), ktorá slúži na oslobodenie výrobkov s nízkou výhrevnosťou od dane. Sadzby dane súvisiacej s klimatickými zmenami spočívajú v energetickom obsahu palív a odpad tuhých palív má oveľa nižší energetický obsah ako bežné tuhé palivá. Okrem toho sa táto daň, z hľadiska životného prostredia, zameriava skôr na podporu využívania týchto surovín ako na podporu ich ukladania na skládku.Oslobodenie je obmedzené iba na predajcov tohto tuhého paliva s nízkou výhrevnosťou a mohlo by mať nepatrný vplyv na hospodársku súťaž a obchod. Orgány Spojeného kráľovstva sú presvedčené, že existuje iba niekoľko spoločností (menej ako 10), ktoré sa zaoberajú predajom takýchto surovín a z ktorých všetky využívajú výhody z tohto oslobodenia. Ročné náklady súčasnej daňovej úľavy v rámci celého sektoru predstavujú pre štátnu pokladňu Spojeného kráľovstva približne 100 000 GBP. Každá selektívnosť k tomuto oslobodeniu by okrem toho bola v súlade s charakterom systému Spojeného kráľovstva. Orgány Spojeného kráľovstva dospeli k záveru, že toto opatrenie preto nie je štátnou pomocou.2. HODNOTENIE KOMISIEV súlade s článkom 19 ods. 1 smernice 2003/96/ES môže Rada jednomyseľne na návrh Komisie splnomocniť ktorýkoľvek členský štát, z osobitných politických dôvodov, na zavedenie ďalších oslobodení od spotrebnej dane alebo znížení týchto daní.Oslobodenia požadované v súlade s článkom 19 smernice 2003/96/ES je potrebné, pokiaľ ide o ich súlad s politikami Spoločenstva, preskúmať.Oslobodenie od dane podporuje využívanie tuhých palív s nízkou výhrevnosťou na výrobu energie namiesto toho, aby boli uložené na skládku. Keďže z hľadiska politiky životného prostredia je naozaj výhodnejšie energiu využívať ako ju ukladať na skládku, správny prístup v súlade so zásadou, že platí znečisťovateľ, by na takéto tuhé palivá s nízkou výhrevnosťou s ich energetickým obsahom spočíval v uplatňovaní nižšej sadzby dane. Úplné oslobodenie preto nie je pre tento systém charakteristické ani logické. Vzhľadom na rôznu kvalitu a energetický obsah surovín a následné ťažkosti so stanovením presnej sadzby dane, ako aj vzhľadom na malé príslušne množstvo, je úplné oslobodenie od takejto dane ako dočasné opatrenie prijateľné.Požadované opatrenie je preto potrebné časovo obmedziť. Článok 19 ods. 2 smernice 2003/96/ES stanovuje, že takéto opatrenie je možné schváliť na obdobie najviac 6 rokov. Oslobodenie v prospech tuhého paliva s nízkou výhrevnosťou by preto mohlo platiť do roku 2010. Toto časové obmedzenie tiež umožňuje orgánom Spojeného kráľovstva opätovne posúdiť užitočnosť oslobodenia od dane za ukladanie odpadu na skládku, pokiaľ ide o cieľ politiky podporiť energetické využitie tuhých palív s nízkou výhrevnosťou.Pokiaľ ide o pravidlá štátnej pomoci, je potrebné pripomenúť, že sa uplatňujú bez ohľadu na akékoľvek schválenie oslobodenia od spotrebnej dane. Vzhľadom na skutočnosť, že celková odhadovaná hodnota oslobodenia pre všetkých príjemcov predstavuje spolu 100 000 GBP, je v každom prípade veľmi nepravdepodobné, že hodnota oslobodenia pre jednotlivého príjemcu presiahne strop, ktorý je stanovený v nariadení Komisie (ES) č. 69/2001 z 12. januára 2001 o uplatňovaní článkov 87 a 88 Zmluvy o ES pri pomoci de minimis[3].3. ROZHODNUTIEKomisia navrhuje, aby Rada v súlade s článkom 19 smernice 2003/96/ES splnomocnila Spojené kráľovstvo na uplatňovanie oslobodenia od dane v prospech tuhého paliva s nízkou výhrevnosťou do 1. januára 2010.NávrhROZHODNUTIA RADY,ktorým sa Spojené kráľovstvo splnomocňuje na uplatňovanie oslobodenia tuhého paliva s nízkou výhrevnosťou od dane súvisiacej s klimatickými zmenami v súlade s článkom 19 smernice 2003/96/ES(Iba anglický text je autentický)RADA EURÓPSKEJ ÚNIEso zreteľom na Zmluvu o založení Európskeho spoločenstva,so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny[4], najmä na jej článok 19 ods. 1,so zreteľom na návrh Komisie,[5]keďže:(1) Listom z 18. júna 2004 orgány Spojeného kráľovstva požiadali Komisiu o výnimku, ktorá im aj naďalej povoľuje uplatňovanie oslobodenia tuhého paliva s nízkou výhrevnosťou od dane súviasiacej s klimatickými zmenami v súlade s článkom 19 smernice 2003/96/ES.(2) Daň súvisiaca s klimatickými zmenami v Spojenom kráľovstve je určená na podporu energetickej efektívnosti a nízkouhlíkových technológií v inom ako súkromnom sektore. Daň sa vzťahuje na plyn, uhlie, elektrickú energiu a skvapalnený uhľovodíkový plyn, ktoré sa využívajú na vykurovanie v priemysle a vo verejnom sektore.(3) Oslobodenie od dane súvisiacej s klimatickými zmenami je zavedené od roku 2001 s cieľom podporiť dobrú prax v oblasti životného prostredia. Tuhé palivá s nižšou hodnotou ako 15 GBP na tonu, ako napr. zmiešaný odpad a zvyšky z ťažby uhlia a výroby koksu, boli od dane oslobodené.(4) Členské štáty, ktoré nezdaňovali tieto palivá, musia s nadobudnutím účinnosti smernice 2003/96/ES zaviesť takúto daň.Oslobodenie od dane by podporilo využívanie tuhých palív s nízkou výhrevnosťou na výrobu energie namiesto toho, aby boli uložené na skládku. Keďže z hľadiska politiky životného prostredia je výhodnejšie energiu využívať ako ju ukladať na skládku, zásada, že platí znečisťovateľ, by na takéto tuhé palivá s nízkou výhrevnosťou v súvislosti s ich energetickým obsahom viedla k uplatňovaniu nižšej sadzby dane. Vzhľadom na rôznu kvalitu a energetický obsah surovín a následné ťažkosti so stanovením presnej sadzby dane, ako aj vzhľadom na malé príslušne množstvo, by mohlo byť úplné oslobodenie od takejto dane ako dočasné opatrenie prijateľné. Takéto oslobodenie je preto potrebné časovo obmedziť.(5) Ročné náklady súčasnej daňovej úľavy v rámci celého sektoru predstavujú pre štátnu pokladňu Spojeného kráľovstva hodnotu vo výške približne 100 000 GBP. Pokiaľ oslobodenie od dane predstavuje štátnu pomoc, uplatňujú sa bežné pravidlá. Javí sa, že na daňovú úľavu sa vzťahuje nariadenie Komisie (ES) č. 69/2001 z 12. januára 2001 o uplatňovaní článkov 87 a 88 Zmluvy o ES pri pomoci de minimis[6]. Ak však zvýhodnenie každého jednotlivého podniku presiahne strop stanovený v uvedenom nariadení, malo by sa to oznámiť Komisii v súlade s nariadením (ES) 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES[7].(6) Komisia pravidelne skúma zníženia a oslobodenia, aby sa ubezpečila, že nenarúšajú hospodársku súťaž alebo nebránia fungovaniu vnútorného obchodu a že sú v oblasti ochrany životného prostredia, energie a dopravy kompatibilné s politikou Spoločenstva,PRIJALA TOTO ROZHODNUTIE:Článok 1Spojené kráľovstvo sa splnomocňuje na uplatňovanie oslobodenia od spotrebnej dane v prospech tuhého paliva s nízkou výhrevnosťou v hodnote nižšej ako 15 GBP na tonu.Článok 2Toto rozhodnutie stráca účinnosť 31. decembrom 2009.Článok 3Toto rozhodnutie je určené Spojenému kráľovstvu Veľkej Británie a Severného Írska.V BruseliZa Radupredseda[1] Ú. v. EÚ L 283, 31.10.2003, s. 51. Smernica naposledy zmenená a doplnená smernicou 2004/75/ES (Ú. v. EÚ L 157, 30.4.2004, s. 100).[2] "Tuhé palivá" sa vzťahujú výlučne na uhlie a lignit; koks a polokoks z uhlia alebo lignitu; petrolejový koks.[3] Nariadenie Komisie (ES) č. 69/2001 z 12. januára 2001 o uplatňovaní článkov 87 a 88 Zmluvy o ES pri pomoci de minimis (Ú. v. EÚ L 10, 13.1.2001, s. 30).[4] Ú. v. EÚ L 283, 31.10.2003, s. 51. Smernica naposledy zmenená a doplnená smernicou 2004/75/ES (Ú. v. EÚ L 157, 30.4.2004, s. 100).[5] Ú. v. EÚ C [...] [...], s. [...][6] Ú. v. EÚ L 10, 13.1.2001, s. 30.[7] Ú. v. EÚ L 83, 27.3.1999, s. 1-9.


               EURÓPSKA KOMISIA
            V Bruseli29. 9. 2017
            COM(2017) 556 final
            2017/0241(NLE)
            Návrh
            ROZHODNUTIE RADY,
            ktorým sa vypovedá Dohoda o partnerstve v sektore rybolovu medzi Európskym spoločenstvom a Komorským zväzom prijatá nariadením Rady (ES) č. 1563/2006 z 5. októbra 2006

               DÔVODOVÁ SPRÁVA

               Dohodou o partnerstve v sektore rybolovu medzi Európskym spoločenstvom a Komorským zväzom
                  1
                (ďalej len „Komory“) sa stanovuje možnosť jej vypovedania ktoroukoľvek stranou v prípade závažných okolností, ako napríklad nedodržanie záväzkov prijatých stranami v oblasti boja proti nezákonnému, nenahlásenému a neregulovanému rybolovu (ďalej len „NNN rybolov“). Vypovedanie dohody si vyžaduje, aby strana, ktorá sa ho domáha, najmenej šesť mesiacov pred vypovedaním túto skutočnosť písomne oznámila.

               Podľa článku 31 nariadenia Rady (ES) č. 1005/2008 (ďalej len „nariadenie o NNN rybolove“) Komisia môže identifikovať tretie krajiny, ktoré považuje za nespolupracujúce v boji proti NNN rybolovu. Tretiu krajinu možno identifikovať ako nespolupracujúcu tretiu krajinu, ak si neplní povinnosti, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva a na základe ktorých musí prijať opatrenia na zabraňovanie NNN rybolovu, odrádzanie od neho a jeho odstraňovanie.

               V súlade s článkom 32 nariadenia o NNN rybolove boli 1. októbra 2015 rozhodnutím Komisie Komory informované, že možno budú identifikované ako nespolupracujúca tretia krajina v boji proti nezákonnému, nenahlásenému a neregulovanému rybolovu
                  2
               .

               Po prijatí tohto rozhodnutia Komisia začala s Komorami dialóg, ktorý prebiehal v súlade s požiadavkami stanovenými v nariadení o NNN rybolove. Dialóg sa zakladal na akčnom pláne, ktorý Komisia navrhla Komorom na odstránenie nedostatkov. Komory v primeranej lehote neprijali potrebné nápravné opatrenia na odstránenie zistených problémov.

               Keďže Komory si nesplnili povinnosti, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva, a neprijali opatrenia na zabraňovanie NNN rybolovu, odrádzanie od neho a jeho odstraňovanie, boli v súlade s článkom 31 nariadenia o NNN rybolove vykonávacím rozhodnutím Komisie (EÚ) 2017/889
                  3
                z 23. mája 2017 identifikované ako nespolupracujúca tretia krajina. Ani po tejto identifikácii sa Komorom nepodarilo prijať nevyhnutné nápravné opatrenia.

               Hlavné nedostatky, ktoré odôvodňovali uvedené rozhodnutie, súviseli s: i) politikou lacnej vlajky, ktorú uplatňovali komorské orgány; ii) dôkazmi o nezákonných rybolovných činnostiach komorskej flotily; iii) nedostatočnými alebo neexistujúcimi monitorovacími a kontrolnými kapacitami vnútroštátnych orgánov a iv) zastaraným právnym rámcom Komor v oblasti rybolovu.

               V súlade s článkom 33 nariadenia o NNN rybolove boli Komory 11. júla 2017 zaradené vykonávacím rozhodnutím Rady (EÚ) 2017/1332
                  4
                do zoznamu nespolupracujúcich tretích krajín vytvoreného vykonávacím rozhodnutím 2014/170/EÚ
                  5
               .

               Zaradenie tretej krajiny do zoznamu krajín, ktoré nespolupracujú v boji proti NNN rybolovu, si vyžaduje prijatie opatrení uvedených v článku 38 nariadenia o NNN rybolove. V rámci jedného z nich má Komisia navrhnúť vypovedanie akejkoľvek platnej bilaterálnej dohody o rybolove s Komorami, ktorá stanovuje vypovedanie (v nariadení NNN o rybolove aj ako „ukončenie“) dohody v prípade nedodržania záväzkov prijatých v súvislosti s bojom proti NNN rybolovu.

               Keďže Komory boli zaradené do zoznamu nespolupracujúcich krajín, Komisia sa domnieva, že treba navrhnúť Rade, aby Komisia iniciovala vypovedanie dohody o partnerstve v sektore rybolovu medzi Európskym spoločenstvom a Komorami.

               Lisabonská zmluva splnomocňuje Komisiu zastupovať Úniu vo vzťahu k tretím krajinám. Z toho vyplýva, že Komisia má v mene EÚ informovať Komory o rozhodnutí Rady a Únie vypovedať dohodu o partnerstve v šesťmesačnom predstihu, pričom pred vypovedaním dohody sa musia medzi stranami uskutočniť konzultácie (článok 12 dohody o rybolove medzi EÚ a Komorami).

               Právnym základom tohto návrhu je článok 43 ods. 2 v spojení s článkom 218 ods. 6 písm. a) ZFEÚ. Na základe doktríny actus contrarius by použitý právny základ na vypovedanie medzinárodnej dohody mal byť identický s tým, ktorý sa použil na jej uzavretie. Ešte pred tým, než tento návrh prijme Rada, s ním preto musí súhlasiť Európsky parlament.

               Návrh na vypovedanie tejto dohody by nemal oddialiť účinky článku 38 ods. 8 nariadenia o NNN rybolove. Preto by sa Komisia mala obrátiť na Radu, aby požiadala Európsky parlament o súhlas s lehotou troch mesiacov na udelenie súhlasu s návrhom.

               1.KONTEXT NÁVRHU

               •Dôvody a ciele návrhu

                  neuvádza sa

               •Súlad s existujúcimi ustanoveniami v tejto oblasti politiky

                  neuvádza sa

               •Súlad s ostatnými politikami Únie

               Tento návrh je v súlade so spoločnou rybárskou politikou a s dohodami o partnerstve v odvetví udržateľného rybárstva, ako aj s politikami v oblasti NNN rybolovu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Vhodným právnym základom tohto návrhu je článok 43 ods. 2 v spojení s článkom 218 ods. 6 písm. a) ZFEÚ.

               •Subsidiarita (v prípade inej ako výlučnej právomoci)

                  neuvádza sa

               •Proporcionalita

                  neuvádza sa

               •Výber nástroja

                  Keďže účelom právneho aktu je vykonanie rozhodnutia Rady určeného konkrétnej tretej krajine, s cieľom informovať komorskú vládu o vypovedaní dohody o partnerstve v sektore rybolovu medzi Európskym spoločenstvom a Komorským zväzom je vhodné použiť rozhodnutie Rady.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  neuvádza sa

               •Konzultácie so zainteresovanými stranami

                  neuvádza sa

               •Získavanie a využívanie expertízy

                  neuvádza sa

               •Posúdenie vplyvu

                  neuvádza sa

               •Regulačná vhodnosť a zjednodušenie

                  neuvádza sa

               •Základné práva

                  neuvádza sa

               4.VPLYV NA ROZPOČET

                  Vypovedanie Dohody o partnerstve v odvetví udržateľného rybárstva s Komorskou republikou nemá žiadny vplyv na rozpočet. Nijaké sumy vzťahujúce sa na nový protokol nahrádzajúci protokol, ktorého platnosť sa skončila 31. 12. 2016, neboli zahrnuté do rezervy v rozpočte na rok 2017 ani v návrhu rozpočtu na rok 2018.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  neuvádza sa

               •Vysvetľujúce dokumenty (v prípade smerníc)

                  neuvádza sa

               •Podrobné vysvetlenie konkrétnych ustanovení návrhu

               neuvádza sa

               2017/0241 (NLE)

               Návrh

               ROZHODNUTIE RADY,

               ktorým sa vypovedá Dohoda o partnerstve v sektore rybolovu medzi Európskym spoločenstvom a Komorským zväzom prijatá nariadením Rady (ES) č. 1563/2006 z 5. októbra 2006

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Nariadenie Rady (ES) č. 1563/2006
                  6
                sa týka uzavretia Dohody o partnerstve v sektore rybolovu medzi Európskym spoločenstvom a Komorským zväzom (ďalej len „DPSR medzi EÚ a Komorami“).

               (2)Jedným z cieľov DPSR medzi EÚ a Komorami je zabezpečiť, aby opatrenia na ochranu a riadenie rybolovných zdrojov boli účinné a aby sa bojovalo proti nezákonnému, neohlásenému a neregulovanému rybolovu (ďalej len „NNN rybolov“).

               (3)DPSR medzi EÚ a Komorami sa uplatňuje počas obdobia siedmich rokov odo dňa nadobudnutia jej platnosti a môže sa obnoviť na ďalšie obdobia siedmich rokov, pokiaľ ju niektorá zo strán nevypovie.

               (4)Podľa článku 12 DPSR medzi EÚ a Komorami danú dohodu môže vypovedať ktorákoľvek strana v prípade, že sa vyskytnú závažné okolnosti, ako je napríklad nedodržanie záväzkov prijatých v súvislosti s bojom proti NNN rybolovu. Príslušná strana oznámi druhej strane svoj zámer vypovedať dohodu najmenej šesť mesiacov pred uplynutím počiatočného obdobia siedmich rokov alebo každého dodatočného obdobia a po zaslaní takéhoto oznámenia sa medzi stranami začnú konzultácie.

               (5)Podľa článku 31 nariadenia Rady (ES) č. 1005/2008
                  7
                (ďalej len „nariadenie o NNN rybolove“) má Komisia identifikovať tretie krajiny, ktoré považuje za nespolupracujúce v boji proti NNN rybolovu. Tretiu krajinu možno identifikovať ako nespolupracujúcu tretiu krajinu, ak si neplní povinnosti, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva, a ak neprijme opatrenia na zabraňovanie NNN rybolovu, odrádzanie od neho a jeho odstraňovanie.

               (6)V súlade s rozhodnutím, ktoré prijala Komisia 1. októbra 2015
                  8
               , boli Komory informované, že ich Komisia môže identifikovať ako nespolupracujúcu tretiu krajinu v boji proti NNN rybolovu z dôvodu i) politiky lacnej vlajky, ktorú uplatňujú komorské orgány; ii) dôkazov o nezákonných rybolovných činnostiach komorskej flotily; iii) nedostatočných alebo neexistujúcich monitorovacích a kontrolných kapacít vnútroštátnych orgánov a iv) zastaraného komorského právneho rámca v oblasti rybolovu.

               (7)Uvedeným rozhodnutím Komisia začala s Komorami dialóg, ktorý prebiehal v súlade s procedurálnymi požiadavkami stanovenými v článku 32 nariadenia o NNN rybolove. Komory v primeranej lehote neprijali potrebné opatrenia na nápravu situácie.

               (8)Vzhľadom na pretrvávajúcu neschopnosť Komor plniť si povinnosti, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva, a prijať opatrenia na zabránenie NNN rybolovu, odrádzanie od neho a jeho odstránenie, bola táto krajina v súlade s článkom 31 nariadenia o NNN rybolove rozhodnutia Komisie (EÚ) 2017/889 z 23. máju 2017
                  9
                identifikovaná ako nespolupracujúca v boji proti NNN rybolovu. Ani po tejto identifikácii sa Komorom nepodarilo prijať nevyhnutné nápravné opatrenia.

               (9)V súlade s článkom 33 nariadenia o NNN rybolove bola predmetná krajina zaradená vykonávacím rozhodnutím Rady (EÚ) 2017/1332
                  10
                do zoznamu nespolupracujúcich tretích krajín vytvoreného 24. marca 2014 vykonávacím rozhodnutím 2014/170/EÚ
                  11
               .

               (10)Podľa článku 38 ods. 8 nariadenia o NNN rybolove má Komisia navrhnúť vypovedanie akejkoľvek platnej bilaterálnej dohody s nespolupracujúcou treťou krajinou, ktorá stanovuje vypovedanie dohody v prípade nedodržania záväzkov prijatých uvedenou krajinou v súvislosti s bojom proti NNN rybolovu.

               (11)Preto je vhodné vypovedať Dohodu o partnerstve v sektore rybolovu medzi Európskym spoločenstvom a Komorským zväzom.

               (12)V Zmluve o Európskej únii sa Komisii udeľuje právomoc zabezpečovať zastupovanie Únie navonok. Komisia by preto v mene Európskej únie mala oznámiť Komorskému zväzu vypovedanie Dohody o partnerstve v sektore rybolovu medzi EÚ a Komorským zväzom,

               PRIJALA TOTO ROZHODNUTIE:

               Článok 1

               Dohoda o partnerstve v sektore rybolovu medzi Európskym spoločenstvom a Komorským zväzom, ktorá nadobudla platnosť 6. marca 2008, sa vypovedá.

               Článok 2

               Vypovedanie dohody o partnerstve v mene Európskej únie oznámi Komorskému zväzu Európska komisia.

               Článok 3

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)
                  Ú. v. EÚ L 290, 20.10.2006, s. 6.

                     (2)

                  Ú. v. EÚ C 324, 2.10.2015, s. 6
                  .

                     (3)
                  Ú. v. EÚ L 135, 24.5.2017, s. 35.

                     (4)
                  Ú. v. EÚ L 185, 18.7.2017, s. 37.

                     (5)
                  Ú. v. EÚ L 91, 27.3.2014, s. 43.

                     (6)
                  Nariadenie Rady (ES) č. 1563/2006 z 5. októbra 2006 o uzavretí Dohody o partnerstve v sektore rybolovu medzi Európskym spoločenstvom a Komorským zväzom (Ú. v. EÚ L 290, 20.10.2006, s. 6).

                     (7)
                  Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

                     (8)
                  Rozhodnutie Komisie z 1. októbra 2015 o zaslaní oznámenia tretej krajine o možnosti jej identifikácie ako nespolupracujúcej tretej krajiny v boji proti nezákonnému, nenahlásenému a neregulovanému rybolovu (Ú. v. EÚ C 324, 2.10.2015, s. 6).

                     (9)
                  Vykonávacie rozhodnutie Komisie (EÚ) 2017/889 z 23. mája 2017, ktorým sa Komorský zväz identifikuje ako nespolupracujúca tretia krajina v boji proti nezákonnému, nenahlásenému a neregulovanému rybolovu (Ú. v. EÚ L 135, 24.5.2017, s. 35).

                     (10)
                  Vykonávacie rozhodnutie Rady (EÚ) 2017/1332 z 11. júla 2017, ktorým sa mení vykonávacie rozhodnutie 2014/170/EÚ, ktorým sa vytvára zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu, pokiaľ ide o Komorský zväz (Ú. v. EÚ L 185, 18.7.2017, s. 37).

                     (11)
                  Vykonávacie rozhodnutie Rady z 24. marca 2014, ktorým sa vytvára zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu v súlade s nariadením (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie (Ú. v. EÚ L 91, 27.3.2014, s. 43).


Dôležité právne oznámenie

|

52009PC0457

Návrh rozhodnutie Rady, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 89034 (MON-89Ø34-3), sú z nej zložené alebo vyrobené (Iba francúzske a holandské znenie je autentické) (Text s významom pre EHP)  /* KOM/2009/0457 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 8.9.2009KOM(2009) 457 v konečnom zneníNávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 89034 (MON-89Ø34-3), sú z nej zložené alebo vyrobené(Iba francúzske a holandské znenie je autentické) (Text s významom pre EHP)DÔVODOVÁ SPRÁVAPripojený návrh rozhodnutia Rady sa týka potravín a krmív, ktoré obsahujú geneticky modifikovanú kukuricu MON 89034, sú z nej zložené alebo vyrobené, v súvislosti s ktorými spoločnosť Monsanto Europe S.A. 14. decembra 2006 predložila príslušnému orgánu Holandska žiadosť o umiestnenie na trh podľa nariadenia (ES) č. 1829/2003 o geneticky modifikovaných potravinách a krmivách.Priložený návrh sa vzťahuje aj na umiestnenie iných produktov, ktoré obsahujú kukuricu MON 89034 a sú z nej zložené, na trh na účely rovnakého použitia ako akákoľvek iná kukurica, s výnimkou kultivácie.Dňa 18. decembra 2008 vydal Európsky úrad pre bezpečnosť potravín (European Food Safety Authority, ďalej len „EFSA“) priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie na trh produktov, ktoré obsahujú geneticky modifikovanú kukuricu MON 89034, sú z nej zložené alebo vyrobené, opísaných v uvedenej žiadosti, pravdepodobne nebude mať v súvislosti s ich plánovaným použitím nepriaznivý vplyv na ľudské zdravie, zdravie zvierat ani na životné prostredie.Na základe týchto skutočností bol návrh rozhodnutia Komisie, ktorým sa povoľuje uvedenie produktov, ktoré obsahujú geneticky modifikovanú kukuricu MON 89034, sú z nej zložené alebo vyrobené, na trh Spoločenstva, 22. júla 2009 predložený na hlasovanie Stálemu výboru pre potravinový reťazec a zdravie zvierat. Výbor nevydal žiadne stanovisko: štrnásť členských štátov (167 hlasov) sa vyslovilo za prijatie, deväť členských štátov (109 hlasov) hlasovalo proti nemu, tri členské štáty (65 hlasov) sa zdržali hlasovania a jeden členský štát (4 hlasy) nebol zastúpený.V dôsledku toho sa podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES od Komisie vyžaduje, aby Rade predložila návrh týkajúci sa opatrení, ktoré sa majú prijať (pričom Rada má tri mesiace na to, aby rozhodla kvalifikovanou väčšinou), a aby informovala Parlament.NávrhROZHODNUTIE RADY,ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 89034 (MON-89Ø34-3), sú z nej zložené alebo vyrobené(Iba francúzske a holandské znenie je autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Komisie,keďže:(1) Dňa 14. decembra 2006 predložila spoločnosť Monsanto Europe S.A. v súlade s článkami 5 a 17 nariadenia (ES) č. 1829/2003 príslušnému orgánu Holandska žiadosť o umiestnenie potravín, zložiek potravín a krmív, ktoré obsahujú kukuricu MON 89034, sú z nej zložené alebo vyrobené, na trh (ďalej len „žiadosť“).(2) Žiadosť sa vzťahuje aj na umiestnenie iných produktov, ktoré obsahujú kukuricu MON 89034 alebo sú z nej zložené, na trh na účely rovnakého použitia ako akákoľvek iná kukurica, s výnimkou kultivácie. Preto v súlade s ustanoveniami článku 5 ods. 5 a článku 17 ods. 5 nariadenia (ES) č.1829/2003 zahŕňa údaje a informácie požadované v prílohách III a IV k smernici Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], ako aj informácie a závery z posúdenia rizika vykonaného v súlade so zásadami stanovenými v prílohe II k smernici 2001/18/ES. Zahŕňa takisto plán monitorovania účinkov na životné prostredie podľa prílohy VII k smernici 2001/18/ES.(3) Dňa 18. decembra 2008 vydal Európsky úrad pre bezpečnosť potravín (European Food Safety Authority, ďalej len „EFSA“) priaznivé stanovisko v súlade s článkami 6 a 18 nariadenia (ES) č. 1829/2003 a dospel k záveru, že umiestnenie na trh produktov, ktoré obsahujú geneticky modifikovanú kukuricu MON 89034, sú z nej zložené alebo vyrobené, opísaných v uvedenej žiadosti (ďalej len „produkty“), pravdepodobne nebude mať v súvislosti s ich plánovaným použitím nepriaznivý vplyv na ľudské zdravie, zdravie zvierat ani na životné prostredie[3]. EFSA vo svojom stanovisku zvážil všetky osobitné otázky a obavy, ktoré nastolili členské štáty v rámci konzultácie s príslušnými vnútroštátnymi orgánmi podľa článku 6 ods. 4 a článku 18 ods. 4 uvedeného nariadenia.(4) EFSA dospel vo svojom stanovisku takisto k záveru, že žiadateľom predložený plán monitorovania životného prostredia, ktorého súčasťou je všeobecný plán pozorovania, je v súlade s plánovaným použitím uvedených produktov.(5) Vzhľadom na tieto skutočnosti by sa pre tieto produkty malo udeliť povolenie.(6) Podľa nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[4], by sa mal každému GMO prideliť jednoznačný identifikátor.(7) Podľa stanoviska EFSA sa zdá, že pre potraviny, zložky potravín a krmivo, ktoré obsahujú kukuricu MON 89034, sú z nej zložené alebo vyrobené, sú potrebné len požiadavky špecifického označovania ustanovené v článku 13 ods. 1 a článku 25 ods. 2 nariadenia (ES) č. 1829/2003. Aby sa však zabezpečilo, že uvedené produkty sa budú používať v rámci rozsahu povolenia stanoveného týmto rozhodnutím, malo by byť na označení krmiva, ktoré obsahuje GMO alebo je z nich zložené, a produktov iných ako sú potraviny a krmivo obsahujúce GMO alebo z nich zložené, pre ktoré sa povolenie žiada, jasne uvedené, že tieto produkty sa nesmú používať na kultiváciu.(8) Podobne, na základe stanoviska EFSA uloženie špecifických podmienok alebo obmedzení vzťahujúcich sa na umiestnenie potravín a krmiva na trh a/alebo špecifických podmienok alebo obmedzení vzťahujúcich sa na ich používanie a zaobchádzanie s nimi vrátane požiadaviek monitorovania ich používania po umiestnení na trh alebo osobitných podmienok ochrany špecifických ekosystémov/životného prostredia a/alebo geografických oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č.1829/2003 nie je opodstatnené.(9) Všetky relevantné informácie o povolení týchto produktov by sa v súlade s nariadením (ES) č. 1829/2003 mali zapísať do Registra geneticky modifikovaných potravín a krmív Spoločenstva.(10) Článkom 4 ods. 6 nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[5], sa stanovujú požiadavky na označovanie produktov, ktoré obsahujú GMO alebo sú z nich zložené.(11) Toto rozhodnutie sa oznámi prostredníctvom Informačného strediska pre biologickú bezpečnosť (Biosafety Clearing House) stranám Kartagenského protokolu o biologickej bezpečnosti k Dohovoru o biologickej diverzite podľa článku 9 ods. 1 a článku 15 ods. 2 písm. c) nariadenia Európskeho parlamentu a Rady (ES) č. 1946/2003 z 15. júla 2003 o cezhraničnom pohybe geneticky modifikovaných organizmov[6].(12) Žiadateľ bol oboznámený s opatreniami stanovenými v tomto rozhodnutí.(13) Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Geneticky modifikovaný organizmus a jednoznačný identifikátorGeneticky modifikovanej kukurici ( Zea mays L .) MON 89034, vymedzenej v písm. b) prílohy k tomuto rozhodnutiu, sa v súlade s nariadením (ES) č. 65/2004 prideľuje jednoznačný identifikátor MON-89Ø34-3.Článok 2PovolenieNa účely článku 4 ods. 2 a článku 16 ods. 2 nariadenia (ES) č. 1829/2003 sa v súlade s podmienkami vymedzenými v tomto rozhodnutí povoľujú tieto produkty:a) potraviny a zložky potravín, ktoré obsahujú kukuricu MON-89Ø34-3, sú z nej zložené alebo vyrobené;b) krmivo, ktoré obsahuje kukuricu MON-89Ø34-3, je z nej zložené alebo vyrobené;c) produkty iné ako potraviny a krmivo, ktoré obsahujú kukuricu MON-89Ø34-3 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Článok 3 Označenie1. Na účely požiadaviek označovania produktov stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2. Na označení produktov obsahujúcich kukuricu MON-89Ø34-3 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c), je uvedené „neurčené na kultiváciu“.Článok 4 Monitorovanie účinkov na životné prostredie1. Držiteľ povolenia zabezpečí zavedenie a implementáciu plánu monitorovania účinkov na životné prostredie podľa písm. h) prílohy.2. Držiteľ povolenia predkladá Komisii výročné správy o implementácii a výsledkoch činností stanovených v pláne monitorovania.Článok 5Register SpoločenstvaInformácie uvedené v prílohe k tomuto rozhodnutiu sa v súlade s článkom 28 nariadenia (ES) č. 1829/2003 zapíšu do Registra Spoločenstva pre geneticky modifikované potraviny a krmivá.Článok 6Držiteľ povoleniaDržiteľom povolenia je spoločnosť Monsanto Europe S.A., Belgicko zastupujúca spoločnosť Monsanto Company, Spojené štáty americké.Článok 7PlatnosťToto rozhodnutie sa uplatňuje počas 10 rokov od dátumu jeho oznámenia.Článok 8AdresátToto rozhodnutie je určené spoločnosti Monsanto Europe S.A., Avenue de Tervuren 270-272, B-1150 Brussels – Belgicko.V BruseliZa RadupredsedaPRÍLOHAa) Žiadateľ a držiteľ povolenia:Názov: Monsanto Europe S.A.Adresa : Avenue de Tervuren 270-272, B-1150 Brussels - Belgickov mene spoločnosti Monsanto Company - 800 N. Lindbergh Boulevard - St. Louis, Missouri 63167 - Spojené štáty americké.b) Označenie a špecifikácia produktov:1) potraviny a zložky potravín, ktoré obsahujú kukuricu MON-89Ø34-3, sú z nej zložené alebo vyrobené;2) krmivo, ktoré obsahuje kukuricu MON-89Ø34-3, je z nej zložené alebo vyrobené;3) produkty iné ako potraviny a krmivo, ktoré obsahujú kukuricu MON-89Ø34-3 alebo sú z nej zložené a sú určené na rovnaké použitie ako akákoľvek iná kukurica, s výnimkou kultivácie.Geneticky modifikovaná kukurica MON-89Ø34-3 opísaná v žiadosti vyjadruje bielkoviny Cry1A.105 a Cry2Ab2, ktoré jej dodávajú ochranu proti určitým škodcom radu motýľov (Lepidoptera).c) Označenie:1) Na účely požiadaviek osobitného označovania stanovených v článku 13 ods. 1 a článku 25 ods. 2 nariadenia (ES) č. 1829/2003 a v článku 4 ods. 6 nariadenia (ES) č. 1830/2003 je „názov organizmu“ „kukurica“.2) Na označení produktov obsahujúcich kukuricu MON-89Ø34-3 alebo z nej zložených a v dokumentoch sprevádzajúcich tieto produkty, uvedené v článku 2 písm. b) a c) tohto rozhodnutia, je uvedené „neurčené na kultiváciu“.d) Metóda detekcie:-  Metóda kvantitatívnej PCR v reálnom čase špecifická pre jednotlivé prípady pre geneticky modifikovanú kukuricu 89Ø34-3;-  Schválená pre osivá referenčným laboratóriom Spoločenstva zriadeným v zmysle nariadenia (ES) č. 1829/2003 a uverejnená na webovej stránke http://gmo-crl.jrc.ec.europa.eu/statusofdoss.htm;-  Referenčný materiál: AOCS 0906-E dostupný prostredníctvom spoločnosti American Oil Chemists Society na webovej stránke http://www.aocs.org/tech/crm/corn.cfme) Jednoznačný identifikátor:MON-89Ø34-3f) Informácie požadované v zmysle prílohy II ku Kartagenskému protokolu o biologickej bezpečnosti k Dohovoru o biologickej diverzite:Stredisko pre biologickú bezpečnosť (Biosafety Clearing-House), záznam ID: pozri [ vyplní sa pri oznámení ].g) Podmienky alebo obmedzenia týkajúce sa umiestnenia týchto výrobkov na trh, ich používania alebo zaobchádzania s nimi:Nevyžadujú sa.h) Plán monitorovaniaPlán monitorovania vplyvov na životné prostredie podľa prílohy VII k smernici 2001/18/ES.[Odkaz: plán uverejnený na internete ]i) Požiadavky týkajúce sa monitorovania používania potravín určených na ľudskú spotrebu po ich umiestnení na trhNevyžadujú sa.Poznámka: Je možné, že odkazy na príslušné dokumenty bude potrebné priebežne upravovať. Tieto úpravy budú verejnosti sprístupnené formou aktualizácie registra Spoločenstva pre geneticky modifikované potraviny a krmivá. [1] Ú. v. EÚ L 268, 18.10.2003, s. 1.[2] Ú. v. ES L 106, 17.4.2001, s. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-042[4] Ú. v. EÚ L 10, 16.1.2004, s. 5.[5] Ú. v. EÚ L 268, 18.10.2003, s. 24.[6] Ú. v. EÚ L 287, 5.11.2003, s. 1.